BSE
ఐదేళ్లలో 30,000 పాయింట్లకు నిఫ్టీ!
న్యూఢిల్లీ, జూన్‌ 9: భారత్‌ స్టాక్‌ఎక్ఛేంజిల్లో కీలకమై నదిగా కొనసాగుతున్న నేషనల్‌ స్టాక్‌ఎక్ఛేంజి నిఫ్టీ 50సూచి వచ్చే ఐదేళ్లలో 30వేల పాయింట్లకు చేరు కోగలదని అంతర్జాతీయ రేటింగ్స్‌సంస్థ మోర్గాన్‌ స్టాన్లీ అంచనావేసింది. సంఘటిత వృధ్ధిపరంగా చూస్తే 25శాతం చొప్పున పెరుగుతుందని సంస్థ ఎండి రిధమ్‌దేశాయి అంచనావేసారు. ఎగుమతులు మెరుగుపడి, మౌలికవనరులపై ప్రభుత్వ వ్యయం పెంచడం వల్ల ప్రవేటురంగం కొంత రికవరీ అవు తుందని, వచ్చే 12నెలల్లోనే స్పష్టం అవుతుందని రిధమ్‌దేశాయి వెల్లడించారు. 2003-2007 మధ్యకాలంలో చూస్తే నిఫ్టీ రాబడులు 39శాతంగా పెరిగాయి. ఆసమయంలోనే సూచి ఏడురెట్లు పెరి గింది. అదే ప్రస్తుతకాలంలో అంచనావేస్తే 20శాతం పెరుగుతుందని తేలింది. నిఫ్టీ 50సూచి ప్రయా ణంలో ఇన్వెస్టర్ల రిటర్నులు మూడురెట్లు పెరుగుతా యన్నారు.
ఐటిరంగస్టాక్స్‌పరంగాను, ఫార్మారంగ కౌంటర్లతోపోలిస్తే కొంతమెరుగుపడతాయని రిధమ్‌ దేశాయి అంచనావేసారు. రానున్న మూడునెలల కాలంలో జిఎస్‌టి అమలుద్వారా వచ్చే సమస్యలన్నీ సర్దుబాటవుతాయన్నారు. ప్రభుత్వానికి రాబడి లక్ష్యం చేజార్చుకునే దిశగాలేదని, జిఎస్‌టి ఖచ్చి తంగా అమలవుతుందని వెల్లడించారు. దేశీయ స్టాక్స్‌పరంగాచూస్తే ఈక్విటీలకు ఎక్కువప్రాధాన్యం ఉంటుందన్నారు. అంతర్జాతీయ కంపెనీల కంటే దేశీయ కంపెనీలకే ఎక్కువ ప్రాధాన్యం ఉంటుందని రిధమ్‌దేశాయి అంచనా. ఐటిస్టాక్స్‌ ఎక్కువ బుల్లిష్‌ గా ఉంటాయని ఫార్మారంగానికి కూడా మంచిరోజు లు ఉంటాయన్నారు. రాబడుల వృద్ధిమరింతగా పెరిగితే ఉపాధి సంక్షోభం తగ్గు తుందని రాబడుల వృద్ధి 12శాతంగా ఉంటే మార్జిన్లు పుంజుకుంటాయ న్నారు. కంపెనీల లాభాలు వృద్ధి చెంది కార్పొరేట్‌ రంగం కూడా నియామకాలకోసం ఎక్కువ ఖర్చు చేసే అవకాశముంటుందని, దీనివల్ల మానవవనరు ల వృద్ధి ఉంటుందని రిధమ్‌దేశాయి అంచనా వేసారు.